Ελληνική σαλάτα του Καίσαρα
Ο Χριστόφορος Πέσκιας μάς δίνει τη δική του, ελληνοπρεπή εκδοχή της διάσημης σαλάτας.
2 μαρούλια, χοντροκομμένα με το χέρι, 200 γρ. τυρί Σαν Μιχάλη Σύρου (ή άλλο σκληρό κίτρινο τυρί όπως παρμεζάνα ή παλαιωμένη κρητική γραβιέρα), κομμένο σε όσο πιο λεπτές φέτες μπορούμε ή σε φλούδες ( ή χοντροτριμμένο, αλάτι, φρεσκοτριμμένο πιπέρι, 1/2 κιλό ψωμί χωριάτικο, χωρίς κόρα, κομμένο σε μεγάλους κύβους, 2 σκελίδες σκόρδου, λιωμένες (ή λιγότερο αν δεν μας αρέσει), 150 ml ελαιόλαδο, ο κρόκος από 1 αυγό (πολύ φρέσκο και κατά προτίμηση βιολογικό), 1 μικρή σκελίδα σκόρδου, λιωμένη, 1 κουτ. γλυκού μουστάρδα Dijon, 150 ml ελαιόλαδο, 1½ κουτ. σούπας ξίδι από κόκκινο κρασί, 5 αντσούγιες ξεπλυμένες και λιωμένες στο μπλέντερ με 2 κουτ. σούπας από το μετρημένο ελαιόλαδο, 1 κουτ. γλυκού γούστερ σος, 3-4 σταγόνες ταμπάσκο (προαιρετικά), αλάτι, φρεσκοτριμμένο πιπέρι
Βάζουμε σε ένα μεγάλο μπολ τον κρόκο αυγού, τη μουστάρδα, την πάστα αντσούγιας και το σκόρδο και χτυπάμε με το σύρμα να ενωθούν τα υλικά. Προσθέτουμε το ελαιόλαδο σταδιακά (με τον ίδιο τρόπο που κάνουμε στη μαγιονέζα), ανακατεύοντας, ώσπου το μείγμα να ομογενοποιηθεί. Αφού βάλουμε όλο το ελαιόλαδο, προσθέτουμε τα υπόλοιπα υλικά του ντρέσινγκ, συνεχίζοντας το χτύπημα. Χρειάζεται προσοχή στο αλάτι, γιατί η γούστερ σος είναι ιδιαιτέρως αλμυρή.Προθερμαίνουμε τον φούρνο στους 140° C. Σε ένα τηγάνι ζεσταίνουμε το λάδι και σοτάρουμε το σκόρδο για 1 λεπτό περίπου, σε μέτρια φωτιά.Προσθέτουμε τους κύβους του ψωμιού και ανακατεύουμε να καλυφθούν καλά με λάδι. Μεταφέρουμε τα κρουτόν σε ένα ταψί και τα ψήνουμε για περίπου 20-25 λεπτά ή μέχρι τα κρουτόν να γίνουν τραγανά, στεγνά και να ροδίσουν. Τα μεταφέρουμε σε ένα πιάτο, στρωμένο με χαρτί κουζίνας για να στραγγίξουν από το περιττό λάδι.Βάζουμε τα χοντροκομμένα μαρούλια σε ένα μεγάλο μπολ, προσθέτουμε όσο ντρέσινγκ επιθυμούμε (το υπόλοιπο το διατηρούμε στο ψυγείο για μελλοντική χρήση), ανακατεύουμε καλά και γαρνίρουμε με τα κρουτόν και το τυρί.
Μαρούλι,Τυρί